Esquema das subdivisións dun cerebro embrionario de vertebrado co rombencéfalo en verde.
Cerebro embrionario de 4 semanas.
As tres partes derivadas do rombencéfalo: cerebelo, ponte e bulbo.
O **rombencéfalo** (ou **cerebro posterior**) é unha porción do encéfalo embrionario que forma a parte do encéfalo que rodea o cuarto ventrículo e conecta coa medula espiñal, e está formado polo metencéfalo e o mielencéfalo. Comprende o bulbo raquídeo, a ponte de Varolio, e o cerebelo. O rombencéfalo mantén procesos corporais vitais como a respiración, sistema cardíaco, coordinación muscular, entre outros.

Rombencéfalo.
O rombencéfalo pode subdividirse nun número variable de avultamentos transversais chamados rombómeros. No embrión humano poden distinguirse oito rombómeros, que desde o caudal ao rostral son: Rh8-Rh1. Rostralmente, o istmo marca os límites co cerebro medio ou mesencéfalo.

Existe unha rara enfermidade do rombencéfalo chamada "rombencefalosinapse", que se caracteriza pola ausencia de vermis, o que orixina un cerebelo fusionado. Os pacientes xeralmente presentan ataxia cerebelar (falta de coordinación muscular).

O rombencéfalo caudal foi xeralmente considerado o sitio de iniciación do peche do tubo neural.

Mielencéfalo
------------

Os rombómeros Rh8-Rh4 formam o mielencéfalo.

O mielencéfalo forma o bulbo raquídeo no cerebro adulto, e contén:

* unha porción do cuarto ventrículo,
* o nervio glosofarínxeo (par cranial IX),
* o nervio vago (X),
* o nervio accesorio (XI),
* o nervio hipogloso (XII),
* e unha porción do nervio vestíbulo-coclear (VIII).

Metencéfalo
-----------

Os rombómeros Rh3-Rh1 forman o metencéfalo.

O metencéfalo está composto pola ponte de Varolio e o cerebelo, e contén:

* unha porción do cuarto ventrículo,
* o nervio trixémino (V),
* o nervio abducens (VI),
* o nervio facial (VII),
* e unha porción do nervio vestíbulo-coclear (VIII).

Evolución
---------

O cerebro posterior é homólogo dunha parte do cerebro dos artrópodos chamada ganglio subesofáxico, en canto aos xenes que se expresan e a súa posición entre o cerebro e o cordón nervioso. Baseándose nisto suxeriuse que o cerebro posterior evolucionou primeiro nos Urbilaterianos, que son os últimos antepasados comúns de cordados e artrópodos, hai entre 570 e 555 millóns de anos.

Outras imaxes
-------------

* Embrión de polo de 33 horas de incubación, en visita dorsal. X 30.Embrión de polo de 33 horas de incubación, en visita dorsal. X 30.
* Embrión de entre 18 e 21 días.Embrión de entre 18 e 21 días.
* Rombencéfalo dun embrión humano.Rombencéfalo dun embrión humano.

Notas
-----

1. ↑  "Brain atlas - Hindbrain". Lundbeck Institute - Brain explorer. Consultado o 2013-06-04.
2. ↑  "SpringerLink - Journal Article". Arquivado dende o orixinal o 15 de setembro de 2019. Consultado o 03 de setembro de 2013.
3. 1 2  Ghysen A (2003). "The origin and evolution of the nervous system". *Int. J. Dev. Biol.* **47** (7–8): 555–62. PMID 14756331.
4. ↑  Haycock, DE *Being and Perceiving*

* Haycock DE (2011). *Being and Perceiving*. Manupod Press. ISBN 978-0-9569621-0-2.

Véxase tamén
------------

### Ligazóns externas

* NIF Search - Rhombencephalon Arquivado 16 de febreiro de 2015 en Wayback Machine. via the Neuroscience Information Framework

|  |  |
| --- | --- |
| Control de autoridades | 
* Wd: Q1137072
* BNCF: 60937
* BNF: 12129892w
* EBID: ID
* GND: 4256618-6
* JSTOR: rhombencephalon
* LCCN: sh2005002848
* MAG: 2777075493

 |

|  |  |
| --- | --- |
| Identificadores | 
* FMA: 67687
* MeSH: D012249
* MeSH: A08.186.211.132.810
* NeuroLex: birnlex\_942
* TA: A14.1.03.002
* Uberon: 0002028

 |